open-index/open-wikipedia-markdown huggingface dataset:
Heinrich Mohn

**Heinrich Mohn** (1885 m. kovo 27 d. Gütersloh – 1955 m. balandžio 26 d.) – vokiečių leidėjas.

Heinrich Mohn – Bertelsmann savininko Johannes Mohn ir jo žmonos Friederikės (mergautinė pavardė *Bertelsmann*) sūnus. Heinrich Mohn reprezentuoja ketvirtąją Bertelsmann koncerno kartą.

## Biografija
1895-1902 m. lankė evangelikų gimnaziją Gütersloh (*Evangelisch Stiftisches Gymnasiums Gütersloh*). 1902-1908 baigė knygų prekybininko ir spaustuvininko profesinį mokymą (Leipcigas, Londonas ir Bernas). 1910 m. pradėjo dirbti C. Bertelsmann Verlag

1912 m. vedė Gütersloh pastoriaus dukrą *Agnes Seippel* (g. 1889).

1914-1918 m. atliko karo tarnybą, buvo lauko artilerijos jefreitorius, vėliau kaizerinės armijos karininkas.

1921 m. perėmė Bertelsmann spaustuves ir leidyklas, 1947 m. vadovavimą perdavė sūnui Reinhardui.

## Nuorodos
* Biografija
* Trumpa biografija
Pernu (upė)

**Pernu** () – upė vakarinėje Estijoje. Prasideda Pandiverės aukštumoje, į šiaurę nuo Paidės. Teka pelkėtomis ir miškingomis žemumomis į pietvakarius, įteka į Baltijos jūros Pernu įlanką ties Pernu miestu.

Didžiausias intakas – Navestis (kairysis).

Ant upės yra kelios nedidelės hidroelektrinės. Upės žiotyse yra uostas. Prie Pernu upės įsikūrę Tiurio, Sindžio ir Pernu miestai.

## Išnašos
Sertab Erener

**Sertab Erener** (g. 1964 m. gruodžio 4 d. Stambule, Turkija) – turkų dainininkė, konkurso Eurovizija 2003 nugalėtoja. 

Pirmasis jos diskas 1992 m. tapo pačiu perkamiausiu. Dainavo kartu su Jose Carreru ir Ricky Martinu. 2003 m. gegužės 24 d. Latvijos sostinėje Rygoje su daina „Every way that I can“ laimėjo Eurovizijos dainų konkursą, surinkusi 167 taškus. Dabar daugiausią tekstų savo dainoms rašo pati.

## Diskografija

### Albumai
* *Sakin Ol!* (1992)
* *Lâ'l* (1994)
* *Sertab Gibi* (1996)
* *Sertab Erener* (1999)
* Sertab (2000)
* *Turuncu* (2001)
* *Sertab*
* *No Boundaries* (2004)
* *Aşk Ölmez* (2005)
* *Sertab goes to the club* (2007)

### Singlai
* *Zor Kadın* (1999)
* *Utanma* (2000)
* *Bu Yaz* (2000)
* *Yeni* (2001)
* *Every Way That I Can*
* *Here I Am* (2003)
* *Leave* (2004)
* *I Believe* (2004)
* *Aşk Ölmez, Biz Ölürüz* (2005)
* *Satılık Kalpler Şehri* (2005)
* *Kim Hakliysa* (2005)
Svetimas (1979 filmas)

**Svetimas** () – 1979 m. mokslinės fantastikos filmas su siaubo elementais, išleistas „20th Century Fox“. 1986 m. filmas susilaukė tęsinio „Svetimas 2“, o vėliau ir dar dviejų dalių. Pagrindinį vaidmenį pirmose trijuose dalyse atlieka Sigourney Weaver. Filme pasakojame apie agresyvų metamorfozišką ateivį, su kuriuo susiduria žmonės kosmose.

## Siužetas

Netolimoje ateityje, grįždamas į Žemę, komercinis kosminis laivas Nostromas išgirsta nelaimės SOS signalą iš tolimos planetos. Septyni įgulos nariai yra pažadinami iš ilgojo miego ir kosminis laivas nusileidžia planetoje. Tiriant planetą trys komandos nariai atranda apleistą kosminį laivą, kuriame yra milžiniškas kambarys pilnas tūkstančių kiaušinių. Kai smalsus komandos narys prieina prie kiaušinio, parazitas iš jo narį užpuola ir šis netenka sąmonės. Jis skubiai pargabenamas ir kosminis laivas pakyla. Po kurio laiko parazitas miršta ir jo auka atsigauna. Viskas grįžta į vėžias, tačiau ne ilgam.

## Aktoriai
: *Aktorius – filmo veikėjas*
* Tom Skerritt – Dallas
* Sigourney Weaver – Ripley
* Veronica Cartwright – Lambert
* Harry Dean Stanton – Brett
* John Hurt – Kane
* Ian Holm – Ash
* Yaphet Kotto – Parker
Peltsama

**Peltsama** () – miestas vidurio Estijoje, prie Tartu-Talino kelio ir Peltsamos upės. Metalo apdirbimo, maisto (vyno ir vaisių) pramonė. Yra XIV a. architektūrinių paminklų, bažnyčia, išlikęs dvaras.

## Istorija
Miestas įkurtas 1272 metais. 1926 m. gavo miesto teises.

## [[Miestai-partneriai]]
*  Kokemekis, Suomija

## Galerija

Põltsamaa Jõgi.jpg|Peltsamos upė
Põltsamaa Vabadussõja mälestussammas.JPG|
Põltsamaa Felixi kontorihoone.jpg|
Põltsamaa kalmistu.JPG|Peltsamos kapinės


## Šaltiniai

## Nuorodos
* Miesto oficiali svetainė 
* Peltsamos dvaras
Amic Lietuva

**„Amic Lietuva“** (nuo 1992 m. iki 2016 m. „LUKoil Baltija“) – Lietuvos ir Latvijos degalinių, greito maisto restoranų tinklų valdytoja.

2016 m. 100 % „Lukoil Baltijos“ akcijų iš Nyderlandų „Lukoil Europe Holding“ perėmė Austrijos „Amic Energy Management“. Pastaroji perėmė apie 230 „Lukoil“ degalinių tinklus Lietuvoje, Latvijoje ir Lenkijoje, o jų valdymą Lietuvoje ir Latvijoje perėmė su I. Paleičiku susijusios įmonės „Luktarna“ ir „Viada Baltija“.

## Šaltiniai
Paulius Jurkevičius

**Paulius Jurkevičius** (g. 1962 m.) – Lietuvos žurnalistas, gastronomijos publicistas.

## Biografija
Vilniaus universitete studijavo prancūzų kalbą. Vytauto Didžiojo universitete dėstė prancūzų ir italų kalbas. Buvo dienraščio „Lietuvos rytas“ korespondetas Romoje ir Vatikane. Nuo 2013 m. naujienų portalo „15 min“ korespondentas Romoje.

Rašo įvairia tematika, daugiausiai aprašo Italijos aktualijas, italų kultūrą, taip pat kulinariją ir mados naujienas. Italijos užsienio žurnalistų asociacijos „Associazione della Stampa Estera in Italia“ narys. Jo apžvalgos taip pat buvo publikuojamos dienraščiuose „Verslo žinios“, savaitraščiuose „Ekstra”, "Veidas“.

## Bibliografija

* Žiemos žaidynės pavasarėjančiame Turine / Bronius Čekanauskas, Paulius Jurkevičius; fotogr. Alfredas Pliadis. – Vilnius: Lietuvos tautinis olimpinis komitetas, 2006. – 63 p.: iliustr. – ISBN 9986-535-47-6
* Staltiesės ritmu. – Vilnius: Tyto alba, 2010. – 355 p. – ISBN 978-9986-16-746-4
* Būk vyras: berniukų knyga / Linas Slušnys, Jonas Girskis, Paulius Jurkevičius, Algimantas Variakojis, Gabrielius Liaudanskas-Svaras; iliustr. Rytis Daukantas. – Vilnius: Tyto alba, 2010. – 342 p.: iliustr. – ISBN 978-9986-16-775-4
* Italija: pojūčiai, stereotipai, priešpriešos / Paulius Jurkevičius. Italija: mados ekspresas / Jurga Jurkevičienė. – Vilnius: Tyto alba, 2012. – 255, 163 p.: iliustr. – ISBN 978-9986-16-881-2
* Sava Roma: pamatyk, paragauk, patirk / Simonas Jurkevičius, Jurga Jurkevičienė, Paulius Jurkevičius. – Kaunas: Obuolys, 2014. – 270 p.: iliustr. – ISBN 978-609-403-632-3
* Knyga apie ypač tyrą: pirmasis lietuviškas alyvuogių aliejaus vadovėlis. – Kaunas: Media Incognito, 2015. – 223 p.: iliustr. – ISBN 978-609-403-765-8


## Nuorodos
* „Žmonos su naminiu chalatu vaidmuo – ne man“ // Druskonis, 2009 m. rugpjūčio 21-27 d., Nr. 34 (1018)
Michailas Brudnas

**Michailas Brudnas** – rusų verslininkas, milijardierius.

Michailas Brudnas buvo „Jukos“ viceprezidentas, AB „Mažeikių nafta“ valdybos pirmininkas.

Michailo Chodorkovskio bendražygis (kartu ėmėsi energetikos eksporto verslo).

Michailas Brudnas su žmona Ina ir trimis sūnumis gyvena Izraelyje (2006 m.).

## Nuorodos, šaltiniai
Iš tėvynės išguitas milijardierius vėl dairosi į Lietuvą
Julius Niedvaras

**Julius Niedvaras** (g. Plungės rajone) – lietuvių bankininkas, vienas iš AB SEB Vilniaus bankas įkūrėjų 1989 m., ilgametis jo prezidentas ir valdybos pirmininkas.

Dirbo įvairiose leidyklose ir Spaudos komitete ekonomikos direktoriumi.

Nuo 2006 m. Julius Niedvaras dirba SEB Rytų Europos tarnybos vadovybėje, kur yra atsakingas už SEB plėtros Rusijoje ir Ukrainoje strategiją.

2006–2013 m. ėjo Vilniaus universiteto Tarptautinio verslo mokyklos direktoriaus pareigas. Nuo 2013 m. birželio 7 d. atsistatydino iš Vilnius universiteto Tarptautinio verslo mokyklos direktoriaus pareigų dėl įkurto nuosavo verslo.

2008 m. vasario 29 d. tuometinio premjero Gedimino Kirkilo paskirtas LEO LT projekto stebėtojų tarybos pirmininku.
Hubertas Grušnys

**Hubertas Grušnys** (1961 m. birželio 19 d. Vilniuje – 2006 m. spalio 21 d. Pociūnuose, Prienų raj.) – lietuvių radijo darbuotojas, žiniasklaidos verslininkas.

## Biografija
1979 m. baigė Vilniaus 22–ąją vidurinę mokyklą, atliko karinę prievolę TSRS kariuomenėje, 1984–1986 m. studijavo VU Teisės fakultete.

1982 m. tapo VU Teisės fakulteto laborantu. 1987 m. laisvalaikio renginiams organizuoti įsteigė Vilniuje jaunimo klubą „Lazdynai“. 1989 m. įkūrė jaunimo radijo stotį „M-1“ (pirmoji privati radijo stotis Rytų Europoje), buvo jos generaliniu direktoriumi. Vėliau įkūrė radijo stotis „M-1 plius“ ir „Lietus“, buvo jų savininku.

Lietuvos radijo ir televizijos asociacijos viceprezidentas, Žurnalistų ir leidėjų etikos komisijos narys.

2006 m. spalio 21 d. pilotuodamas savo dvimotorį lėktuvą *[[Diamond Aircraft|Diamond]] DA42 Twin Star* žuvo Pociūnų aerodrome. Lėktuvo sparną nurėžė metalinis trosas, kuriuo į orą yra paleidžiami sklandytuvai.

## Šaltiniai
Ginučiai

**Ginučiai** – gatvinis kaimas Ignalinos rajono savivaldybėje, Aukštaitijos nacionaliniame parke, tarp Almajo ir Sravinaičio ežerų bei Srovės upelio. Per kaimą eina kelias . Seniūnaitijos centras. Stūkso Ginučių piliakalnis (IX–XII a. archeologijos paminklas, ant kurio galbūt stovėjusi Linkmenų pilis). Yra maisto prekių parduotuvė, „Gaidelių sodyba“ kaimo turizmo reikmėms. Ant kalvos yra kaimo kapinaitės. Išvystytas kaimo turizmas, vandens pramogos, nutiestas pėsčiųjų kelias į Palūšę.

Kaimą supa Linkmenų miškas. Tarp Linkmeno ir Asėko ežero yra senas Ginučių ąžuolynas (19 ha), vietos gyventojų vadinamas giria. Netoli kaimo stūkso Ladakalnis.

Veikia vandens malūnas (pastatytas šešioliktame amžiuje) – svarbus turistinis objektas ir saugomas technikos paminklas, kuriame išlikusi visa autentiška įranga, yra ir nedidelė duonai kepti naudotų įrankių ekspozicija. Malūnas nuo 1945 m. priklausė Ginučių kolektyviniam ūkiui, veikė iki 1968 m., 1978 m. nacionalinio parko iniciatyva restauruotas (perstatytos sienos ir perdengtas stogas), o 1985 m. – rekonstruotas. Jame veikia malūnininkystės muziejus.

## Etimologija

Pavadinimas kildinamas iš asmenvardžio *Ginùtis*. Iki XX a. vid. kaimas dar minimas kaip *Ginutėnai*.

## Istorija

Manoma, kad ant Ginučių piliakalnio stovėjo Linkmenų pilis, kurią kalavijuočiai sunaikino 1373 m. Rašytiniuose šaltiniuose kaimas pirmą kartą minimas 1554 m. Valdant LDK kunigaikščiui Žygimantui Augustui, kaime buvo 3 ūkiai, turėję 3 valakus ir 10 margų žemės.

Spaudos draudimo metais veikė slapta lietuviška mokykla.

Prieš 1905 m. barjoras J. Gimžauskas sumanė nusavinti malūną, priklausiusi (kaip ir visos paupės pievos) kaimo bendruomenei. Jau buvo perėmęs iš valstiečių beveik visas girnas, tačiau iš 55 kiemų susirinkę kaimo vyrai pareiškė: „Pasiimk malūną, bet vandens negausi“. Naktį keli vyrai upelio dugne sukalė aštrius kuolus, kaimynai priveržė velėnų, rąstų, šakų, akmenų, sukasė pylimą ir nukreipė kita – Srovės upelio kryptimi. Malūnas liko stovėti prie dumblinos balos. Atvažiavę žandarai iš Švenčionių suėmė vyrus ir jų talkininkus, teisme iškelta byla, tačiau ją ponas pralaimėjo ir malūnas atiteko kaimui.

1917 m. visas kaimas sudegė. Nuolat veikianti mokykla įkurta 1920 m.

Sovietmečiu buvo kolūkio centrinė gyvenvietė, veikė vandens malūnas, pradinė mokykla, medicinos punktas, lentpjūvė. 1962 m. atidaryta biblioteka. 1998–2003 m. veikė Ginučių girininkija (2901 ha).

|}

## Legendos

Pasakojama, kad Ginučių malūnas garsėjęs jame gyvenusių velnių išmonėmis. Kartais jie atvežtus malti grūdus išpildavę iš maišų, kartais tamsią naktį lauke kieno nors arklį nujodydavę. Bet jau seniai iš malūno kažkur išsidanginę.

## Gyventojai

## Šaltiniai

## Nuorodos
* Miesteliai.lt 
* Ginučių interneto svetainė 
* Kaimo svetainė
Tiūris

**Tiūris** () – miestas centrinėje Estijoje, prie Pernu upės, Pernu–Rakverės kelio ir Talino–Viljandžio geležinkelio. Tiūrio valsčiaus administracinis centras. Medienos apdirbimo, maisto ir lengvoji pramonė. XIV a. architektūriniai paminklai, Švč. Trejybės cerkvė.

Mieste veikia visiškai nemokamo viešojo transporto sistema.

## Istorija
Miesto teises gavo 1926 m.

## [[Miestai-partneriai]]
*  Grena, Danija
*  Omolis, Švedija
*  Frognas, Norvegija
*  Karkila, Suomija
*  Loima, Suomija
*  Prienai, Lietuva

## Šaltiniai

## Nuorodos
* Miesto oficiali svetainė
Antanas Bosas

**Antanas Bosas** (g. 1955 m. birželio 10 d. Syktyvkare, Komija) – lietuvių verslininkas, Lietuvos ir Klaipėdos miesto savivaldybės politinis bei visuomenės veikėjas.

## Biografija
1958 m. su tėvais iš tremties grįžo į Lietuvą. 1962–1973 m. mokėsi ir baigė Klaipėdos 1-ąją vidurinę mokyklą-internatą. 1973–1978 m. studijavo ir baigė Kauno Antano Sniečkaus politechnikos instituto Mechanikos fakulteto šaldytuvų ir kompresorių specialybę, įgijo inžinieriaus mechaniko kvalifikaciją. 2000 m. Vilniaus universiteto Ekonomikos fakultete apsigynė socialinių mokslų daktaro laipsnį.

1978–1982 m. Klaipėdos laivų statyklos „Baltija“ meistras, 1982–1986 m. Klaipėdos buities tarnybos įmonių susivienijimo „Pajūris“ vyriausias mechanikas, 1986–1989 m. Gargždų metalo apdirbimo įmonės „Pajūris“ techninio skyriaus viršininkas. 1989–2004 m. ir nuo 2009 m. UAB „Vakarų Lietuvos pramonės ir finansų korporacija“ prezidentas. 2001–2004 m. Klaipėdos universiteto docentas. 2004–2008 m. Seimo narys.

2009–2018 m. UAB „Stella Vitae“ direktorius.

2000–2003 m., 2007 m. ir 2011 m. Klaipėdos miesto savivaldybės tarybos narys. 2000–2003 m. Turto komiteto pirmininkas.

Nuo 2003 m. gruodžio mėn. Darbo partijos narys, 2003–2013 m. Darbo partijos Klaipėdos miesto skyriaus pirmininkas, nuo 2004 m. Darbo partijos pirmininko pavaduotojas, Darbo partijos prezidiumo ir tarybos narys.

2015 m. paliko Darbo partiją. 

Žmona Daina, vaikai Urtė, Indrė, Tomas.

1973–1999 m. žaidė regbį, 1995–1998 m. Lietuvos regbio rinktinės narys, daugkartinis Lietuvos regbio čempionas ir prizininkas. 1979 m. Klaipėdoje įkūrė regbio klubą „Kuršiai“, iki 1995 m. žaidžiantis treneris, vėliau žaidėjas ir klubo prezidentas. 2002 m. apdovanotas sidabro medaliu „Už nuopelnus Lietuvos sportui“, 2003 m. – aukso medaliu, 2004 m. – olimpine žvaigžde. 2009–2010 m. buvo Lietuvos regbio federacijos prezidentu.

## Šaltiniai

## Nuorodos
* VRK informacija ;
* Seimo informacija Seimo nario tinklalapis;
* Afrikoje .
Ventspilio Ventspils

**BK Ventspils** – Latvijos krepšinio klubas iš Ventspilio, įkurtas 1994 m. Klubas yra septynis kartus Latvijos čempionas. BK Ventspils dalyvauja LBL, BBL ir ULEB taurės varžybose.

BK Ventspils buvo įkurtas 1994 m., tačiau jau nuo 1992 m. LBL startavo komanda tokiu pačiu pavadinimu. Iš pradžių BK Ventspils buvo vidutiniška Latvijos komanda, bet posūkiu komandos vystymuisi galima laikyti 1997/1998 m. sezoną, kai komandą pradėjo treniruoti Armands Kraulinš ir buvo pastatytas Ventspilio Olimpinis centras. Šiame sezone Ventspils debiutavo Europos taurių turnyruose, pakliuvęs į Koračo taurės aštuntfinalį. 1998/1999 m. sezone Ventspils jau startavo Saportos taurės varžybose. Šiame sezone Ventspils paskutinį kartą nelaimėjo LBL, kur finale nusileido Brocēni/LMT komandai.

1999/2000 metų sezone BK Ventspils pirmąkart tapo Latvijos čempionais ir nuo to laiko yra laimėję visus kitus sezonus. Šiuo metu Ventspils yra septyniskart LBL čempionai. Nuo 2001/2002 m. sezono ventspiliečių treneris yra buvęs klubo krepšininkas Karlis Muižnieks. Didžiausias pasiekimas Europos taurėse yra 2002/2003 m. FIBA Čempionų taurėje iškovota trečia vieta. Nuo 2004/2005 m. sezono BK Ventspils dalyvauja BBL, kur kol kas aukščiausias klubo pasiekimas yra trečia vieta šio turnyro 2006/2007 m. sezone.

## Titulai
*LBL čempionai – 2000, 2001, 2002, 2003, 2004, 2005, 2006, 2009

## Iškovotos vietos [[LBL]] čempionate
* 1992 – 7
* 1993 – 6
* 1994 – 7
* 1995 – 6
* 1996 – 3
* 1997 – 4
* 1998 – 2
* 1999 – 2
* 2000 – 1
* 2001 – 1
* 2002 – 1
* 2003 – 1
* 2004 – 1
* 2005 – 1
* 2006 – 1
* 2007 - 2
* 2008 - 3
* 2009 - 1
* 2010 - 4
* 2011 - 2

## Iškovotos vietos [[BBL]] čempionate
* 2005 – 4
* 2006 – 5
* 2007 – 3
* 2008 - 6
* 2009 - 7
* 2010 - 4
* 2011 - 4

## Komandos sudėtis

*[[2010]] m. [[lapkričio 19]] d.*

{|

|-
|align="right" |5
|
|Rashard Anderson

|-
|align="right" |8
|
|Maris Gulbis

|-
|align="right" |10
|
|Lauris Blaus 

|-
|align="right" |11
|
|Arturs Strēlnieks

|-
|align="right" |13
|
|Janis Strēlnieks

|-
|align="right" |15
|
|Mārtiņš Meiers

|-
|align="right" |30
|
|Ronalds Zakis

|-
|align="right" |33
|
|Akselis Vairogs

|-
|align="right" |?
|
|Edgaras Želionis

## Nuorodos
* Oficiali svetainė
* Latvijos Krepšinio Lygos puslapis apie komandą
Audrius Žiugžda

**Audrius Žiugžda** (g. 1971 m. birželio 12 d. Marijampolėje) – bankininkas vadybininkas.

## Biografija
Nuo 1989 m. iki 1993 m. Audrius Žiugžda studijavo VDU verslo vadybą, nuo 1993 m. iki 1995 m. VDU tarptautinės prekybos ir marketingo magistrantūroje.

Nuo 1992 m. AB „Vilniaus bankas“ (vėliau – AB „SEB Vilniaus bankas“) tarnautojas. Ėjo įvairias vadovaujančias pareigas, sparčiai kilo karjeros laiptais. SEB VB banko Karoliniškių filialo komercijos direktorius, Finansų institucijų departamento direktorius, nuo 2001 m. iki 2003 m. VB banko grupės bendrovės „VB lizingas“ (dabar „SEB VB lizingas“) generalinis direktorius, nuo 2003 m. iki 2004 m. AB (SEB) Vilniaus banko Verslo klientų ir finansų institucijų departamento direktorius, nuo 2004 m. iki 2006 m. banko prezidento pavaduotojas, Mažmeninės bankininkystės tarnybos direktorius, 2006-2009 m. SEB banko prezidentas, valdybos pirmininkas. 2010-2011 m. dirbo TEO generalinio direktoriaus patarėju strateginių projektų valdymo klausimais. 2011 m. vasario mėn. - 2013 m. gruodžio mėn. dirbo Šiaulių banko administracijos vadovu. „Mentor Lietuva“ valdybos narys. Nuo 2020 m. lapkričio mėn. tapo tarpusavio skolinimo platformą "SAVY" valdančios UAB "Bendras finansavimas" direktoriumi.

## Apdovanojimai
* Verslo šlovės galerijos laureatas (2008).

## Šaltiniai
Viliumas Malinauskas

**Viliumas Malinauskas** (g. 1942 m. lapkričio 13 d. Skaisčiūnuose, Marijampolės valsčiuje) – Lietuvos verslininkas, kolekcininkas.

## Biografija
1949–1956 m. mokėsi Skaisčiūnų 7-metėje mokykloje, 1956–1958 m. Kapsuko 2-ojoje vidurinėje mokykloje, 1958–1963 m. Kvietiškio žemės ūkio technikume. Tarnavo sovietinėje armijoje Čiugujeve (Ukraina). 1968–1975 m. studijavo LVA.

1968–1978 m. „Draugo“ kolūkio (Radviliškio r.) zootechnikas. 1978–1986 m. „Komunaro“ kolūkio (Radviliškio r.) pirmininkas. 1986–1987 m. Druskininkų miškų ūkio bitininkas. 1991–1997 m. UAB „Madma“ direktorius, nuo 1997 m. UAB „Hesona“ direktorius.

2001 m. įkūrė Grūto parką. Druskininkų Rotary klubo garbės prezidentas.

## Įvertinimas
* 2001 m. alternatyvios (humoristinės) Nobelio premijos (Ig Nobelio premija) laureatas 
* 2008 m. Palonų (Radviliškio r.) garbės pilietis
* 2014 m. Druskininkų garbės pilietis

## Šaltiniai
Dinaburg FC

**Daugpilio „Dinaburg“** – buvęs Latvijos futbolo klubas iš Daugpilio.

## Istorija

2009 m. pradžioje prijungtas Daugava Daugavpils klubas. Rudenį klubui skirta bauda už fiktyvius rungtynių rezultatus, klubui skirti techniniai pralaimėjimai, komanda nustumta į paskutiniąją vietą aukščiausiojoje lygoje, tačiau 2010 m. vėl gavo teisę žaisti, kuri vis tiek buvo atimta, o klubo vietą lygoje perėmė atgaivintas Daugava Daugavpils klubas.

## Pasiekimai

* Latvijos TSR taurės laimėtojas (1991 m.)

* Šaltiniai: RSSSF duomenų bazė.

## Sezonai
### [[UEFA]] varžybos

|}

## Lietuviai
* Rolandas Vaineikis, saugas 2001
* Aivaras Laurišas, puolėjas 2001

## Išnašos

## Nuorodos
* RSSSF (Čempionai ir sezonai)
* RSSSf (Taurių laimėtojai)
George Gershwin

**Džordžas Geršvinas (**angl. *George Gershwin,* g. 1898 m. rugsėjo 26 d. Niujorke – m. 1937 m. liepos 11 d. Beverli Hilse, CA) – amerikiečių kompozitorius, vienas žymiausių ir populiariausių XX a. muzikų.

Dž. Geršvinas gimė 1898 m. rugsėjo 26 d. Niujorko Bruklino kvartale, žydų emigrantų iš Ukrainos šeimoje. Tikrasis kompozitoriaus vardas buvo Jakovas Geršovicas. Profesionalaus muziko karjerą pradėjo 1914 m. Labiausiai jį išgarsino 1924 m. sukurta „Rapsodija bliuzo stiliuje“ – koncertas fortepijonui ir simfoniniam orkestrui bei miuziklas „Ponia, būk gera“. Taip pat rašė šlagerius, operetes, reviu. Kūriniuose derino afroamerikietiško džiazą ir europietišką muziką. 1935 m. sukūrė reikšmingiausią realistinį kūrinį scenai – „Porgis ir Besė“, tapusį nacionaline amerikiečių opera.

## Nuorodos

* Straipsnis apie George Gershwin  
* Oficiali svetainė
* Gershwin puslapis Classical.net tinklalapyje
*
Paldiskis

**Paldiskis** () – miestas Estijos šiaurės vakaruose, Suomijos įlankos pakrantėje, Pakri pusiasalyje, 45 km į vakarus nuo Talino. Yra nedidelis žvejybinis ir transportinis uostas, priklausantis valstybinei įmonei Talino uostas.

## Istorija

XVII a. buvo nedidelė švedų gyvenvietė. XVIII a. tapo carinės Rusijos jūrų uostu. 1783 m. gavo miesto statusą. Sovietmečiu, 1962 m. Paldiskis tapo sovietų jūrų laivyno atominių povandeninių laivų įgulų mokymo baze. Iki pat 1994 m. kol pasitraukė Rusijos armija, Paldiskis buvo uždaras miestas. 2002 m. mieste filmuotas garsus filmas „Lilija amžinai“.

### Pavadinimo kilmė
Iš pradžių tai buvo švedų gyvenvietė *Rågervik*. XVIII a. ji tapo Rusijos karine jūrų baze ir 1762 m. buvo pavadinta *Балтийский Порт* („Baltijos uostas“). 1933 m. miestas pavadintas *Paldiski* kaip suestinta žodžio *baltijskij* forma.

## [[Miestai-partneriai]]
*  Liubštorfas, Vokietija
*  Kirkonumis, Suomija

## Šaltiniai

## Nuorodos
* 
* Miesto oficiali svetainė
Corry Brokken

**Cornelia Maria „Corry“ Brokken** (1932 m. gruodžio 3 d.; Breda – 2016 m. gegužės 31 d. Laren, Šiaurės Olandija) – olandų dainininkė.

1956 m. dainininkė dalyvavo pirmajame Eurovizijos dainų konkurse, kuriame atstovavo savo gimtinei su daina „Voorgoed Voorbij“. Tuomet pergalės pasiekti nepavyko. 1957 m. ji su daina „Net als toen“ laimėjo Eurovizijos dainų konkursą. Muziką šiai dainai sukūrė kompozitorius Guus Jansen, žodžius – Willy van Hemert. 1958 m. Corry Brokken trečią kartą dalyvauja šiame konkurse. Daina „Heel de Wereld“ užima paskutinę vietą.

1976 m. Brokken buvo Eurovizijos konkurso vedėja, o 1997 m. Eurovizijos finale ji paskelbė Nyderlandų balsavimo rezultatus. Nuo 8-to dešimtmečio neužsiima aktyvia dainininkės veikla. 1974-1979 m. studijavo teisę Utrechto universitete. Pradžioje ji dirbo advokate Larene (Šiaurės Olandija), 1991-1996 m. dirbo teisėja Hertogenbose.

10 deš. viduryje Corry Brokken grįžo į sceną, dalyvavo įvairiose televizijos laidose, šventiniuose renginiuose. 1995 m. pelnė „Edisons“ apdovanojimą už albumą „Net als Toen“. 1996 m. išleido albumą „Nooit Gedacht“ su naujomis dainomis. 2000 m. parašė memuarus „Wat mij betreft“, sulaukusi didelės sėkmės. 2009 m. pasirodė antroji jos biografinė knyga „Toegift“.

Buvo ištekėjusi du kartus. 1956 m. susituokė su džiazo būgnininku ir perkusininku Cees See, tačiau santuoka truko tik metus. 1968 m. ištekėjo už teatro prodiuserio René Sleeswijk, pora išsiskyrė 1976 m.

Corry Brokken mirė 2016 m. gegužės 31 d., sulaukusi 83 metų.

## Diskografija
* 1959: *Corry's Bed-Time Story*
* 1965: *De Corry Brokken Show* 
* 1965: *Corry Brokken* (vokiečių k.)
* 1965: *Corry Brokken* (olandų k.)
* 1966: *De Beste Van Corry Brokken*
* 1967: *Corry Brokken Zingt Kleine Kantates*
* 1968: *Miss Wonderful*
* 1968: *Met De Complimenten Van Corry - Wereldsuccessen*
* 1971: *Voor Nancy*
* 1972: *Gouden Favorieten Parade*
* 1973: *Corry Zingt Toon*
* 1974: *La Mamma - Corry Brokken Und Ihre Grossen Erfolge*
* 1981: *Motive*
* 1994: *Net Als Toen - Een Hommage Aan Een Onvergetelijke Zangeres*
* 1996: *Milord*
* 1996: *La Mamma*
* 1996: *Nooit Gedacht*
* 1997: *Nana - Die Ronnex Aufnahmen*
* 1997: *Corry Brokken Zingt*
* 2003: *Milord*
* 2009: *De Keuze Van Annie De Reuver*

## Nuorodos

* Corry Brokken IMDB svetainėje

|-
FC Daugava

**Daugpilio „Daugava“** – Latvijos futbolo klubas iš Daugpilio.

## Istorija
Klubas įkurtas dar 1909 metais, vėliau buvo iširęs, pakartotinai įkurtas 2000 m. Virslygoje debiutavo 2004 m., po metų vėl iškrito į pirmąją lygą, o 2006 m. klubas su jau daug didesniu biudžetu ir infrastruktūra sugrįžo į Virslygą. Klubo komanda 2009 m. sezone žaidė Latvijos aukščiausioje lygoje, o 2009 m. pradžioje prisijungė prie Dinaburg Daugavpils klubo, bet išliko kaip dukterinė komanda I lygoje, o metų pabaigoje žlugus „Dinaburg“ klubui tapo pagrindine miesto komanda.

## Pasiekimai

* Šaltiniai: RSSSF duomenų bazė.

## Sezonai

|}

## Lietuviai
* Aurimas Kučys, saugas 2007 m.

## Išnašos

## Nuorodos

* RSSSF (Čempionai ir sezonai)
* RSSSf (Taurių laimėtojai)
Kempiniukas Plačiakelnis

**Kempiniukas Plačiakelnis** () – amerikiečių komedinis animacinis televizijos serialas, kurį kanalui „Nickelodeon“ sukūrė jūrų biologas ir animatorius Stephen Hillenburg.

Angliškasis serialo pavadinimas *SpongeBob SquarePants* išvertus pažodžiui reiškia Kempinė Bobas su plačiomis kelnėmis, tačiau lietuviškai pavadinta tiesiog Kempiniuku Plačiakelniu. Seriale vaizduojami to paties kaip ir serialo vardu pavadinto personažo ir jo vandens draugų nuotykiai išgalvotame povandeniniame mieste Bikini Įduba (*Bikini Bottom*). Tai vienas ilgiausiai rodytų amerikiečių animacinių serialų, dėl savo populiarumo tapęs žiniasklaidos franšize. Franšizė bendrovei „Nickelodeon“ uždirbo daugiau nei 13 mlrd. JAV dolerių pajamų iš prekybos.

Lietuvoje serialas rodomas nuo 2001 metų, „Kempiniuką Plačiakelnį“ tuomet pradėjo rodyti TV3 televizija. Vėliau, apie 2003-uosius, „Kempiniuką“ pradėjo rodyti ir Tango TV (dabar TV6). Nuo 2012 metų vasario 13 dienos „Kempiniukas“ buvo pradėtas transliuoti per LNK, nors tuomet šį serialą (ankstesnes serijas) rodė TV3. Šiuo metu „Kempiniukas Plačiakelnis“ yra transliuojamas TV3 kanalu, nors anksčiau šio serialo kartojimai buvo rodomi ir TV8 televizijoje.

Animacijos kūrimu užsiima korėjiečių animacijos studija Rough Draft Studios.

## Lietuviškas dubliavimas (nikeliodeonas)

## Pastabos

## Šaltiniai
Naujasis Targas

**Naujasis Targas** () – miestas pietinėje Lenkijoje, Mažosios Lenkijos vaivadijoje prie Dunajeco upės. Miesto pavadinimas reiškia „Naujasis turgus“. 33,5 tūkst. gyventojų (2006 m.).

## Kultūra

Veikia Podhalańskie PTTK muziejus. 
	 
## Sportas

Yra ledo ritulio klubas „Podhale“, grindų ritulio klubas „Szarotka“

## Nuorodos
* Miesto internetinis puslapis (lenkų k.)
Paidė

**Paidė** () – miestas centrinėje Estijoje, šalia Pernu-Rakverės ir Tartu-Talino kelių sankryžos. Jervos apskrities centras. Maisto, mašinų pramonė. Yra krašto muziejus.

## Istorija
Miestas žinomas nuo 1291 m. Čia buvo įkurta kalavijuočių pilis (išlikę griuvėsiai). Miesto teises gavo 1783 m. Iki 1917 metų vokiškai vadinosi *Weißenstein*.

## Žymūs žmonės
Mieste gimė (1935 m.) estų kompozitorius Arvo Pärt, o savo vaikystę čia praleido Estijos supermodelis Carmen Kass.

## Sportas
* Paide Linnameeskond (futbolas)

## [[Miestai-partneriai]]
*  Anabergas-Buchholcas, Vokietija
*  Haviržovas, Čekija
*  Auerbachas, Vokietija
*  Fredensborgas-Humlebekas, Danija
*  Hebo, Švedija
*  Hamina, Suomija
*  Mažeikiai, Lietuva
*  Saldus, Latvija
*  Perejaslavas, Ukraina
*  Vestminsteris, JAV

## Galerija

File:HulsiusPaide.jpg|Paidė, 1632 m.
File:Paide keskväljak.jpg|Miesto aikštė
File:Paide Castle in winter.jpg|Paidės pilis žiemą
File:Paide kohtuhoone. No 15061 Paide.JPG|Teismo rūmai
File:Paide Tütarlastegümnaasiumi hoone 4012.JPG|Aukštoji mokykla
File:Paide raehoone.JPG|Paidės rotušė


## Šaltiniai

## Nuorodos
* Miesto oficiali svetainė
Valčiūnai

**Valčiūnai** – kaimas Vilniaus rajono savivaldybėje, 2 km piečiau Juodšilių, šalia Vilniaus–Lydos geležinkelio. 4 seniūnaitijos (Draugystės, Miško, Stoties, Valčiūnų). Veikia Valčiūnų gimnazija, Ugniagesių gelbėtojų mokyklos Praktinio parengimo skyrius, biblioteka, Valčiūnų vaikų lopšelis-darželis, Valčiūnų geležinkelio stotis (AB „Lietuvos geležinkeliai“), geležinkelių įrenginių gamybos bendrovė „Voestalpine Railway Systems Lietuva“.

Į vakarus nuo Valčiūnų plyti Vokės slėnis ir buvęs durpynas.

## Istorija

Sovietinės okupacijos metais Valčiūnuose veikė karinė bazė.

## Gyventojai

## Šaltiniai
Valčiūnų geležinkelio stotis

**Valčiūnų geležinkelio stotis** – stotis Valčiūnų kaime, Vilniaus rajono pietuose. Tai nedidelė geležinkelio stotis ir geležinkelio mazgas, kuriame susijungia keliai nuo Vilniaus stoties ir nuo Panerių stoties. Stoja keleiviniai traukiniai Vilnius–Jašiūnai.

## Istorija

Stotis įkurta 1900 m. šalia Vilniaus–Lydos geležinkelio, Valčiūnų kaime šalia Dusinėnų.

XX a. pabaigoje Valčiūnų stoties kelyne buvo įrengtas Lietuvos geležinkelių mokomasis poligonas, skirtas mokytis suvaldyti traukinių avarijas, gaisrus, geležinkelio pažaidas. Prie stoties veikė „Lietuvos geležinkelių“ prekybos ir paslaugų centras (MTB-2).

## Gyvenvietė

Prie stoties įsikūrusi gyvenvietė kai kurių gyventojų surašymų metu buvo apskaitoma kaip atskira vietovė. XXI a. pradžioje gyvenvietė formaliai figūravo „Registrų centro“ sąrašuose, tačiau žemėlapiai jos teritorijos nežymėjo, gyventojai surašymuose taip pat nebuvo priskiriami gyvenvietei nuo XX a. pabaigos. Galiausiai 2025 m. gruodžio 29 d. gyvenvietė panaikinta.

## Šaltiniai
Kalveliai (reikšmės)

**Kalveliais** vadinamos gyvenvietės:

## Lietuva
* Anykščių rajone:
** Debeikių seniūnijoje;
** Skiemonių seniūnijoje;
* Jurbarko rajone;
* Lazdijų rajone;
* Radviliškio rajone;
* Šalčininkų rajone;
* Kalvaliai Šilalės rajone;
* Ukmergės rajone;
* Vilniaus rajone:
** Kalvelių seniūnijoje;
** Marijampolio seniūnijoje;
* Zarasų rajone.

## Rusija

Kaliningrado srityje:
* Kalveliai (Gribojedovas), buvęs kaimas Tilžės-Ragainės apskrityje, dabar – Nemano rajone;
* Rautenberkis, gyvenvietė buvusioje Ragainės apskrityje, dabar – Krasnoznamensko rajone.
Kalveliai (Skiemonys)

**Kalveliai** – kaimas Anykščių rajono savivaldybėje, 12 km nuo Skiemonių. Stūkso Kalvelių piliakalnis.

## Gyventojai

## Šaltiniai
Kalveliai (Jurbarkas)

**Kalveliai** – kaimas Jurbarko rajono savivaldybėje, 4 km į pietryčius nuo Viešvilės, šiauriau bevardės Nemuno senvagės.

## Istorija

1665 m. Kalveliai buvo pažymėti Ragainės apskrities sudarytame žemėlapyje. XX a. pradžioje per kaimą nutiestas Pagėgių–Smalininkų siaurasis geležinkelis, kaime įrengta Kalvelių geležinkelio stotelė.

## Gyventojai

## Šaltiniai
Kalveliai (Zarasai)

**Kalveliai** – kaimas Zarasų rajono savivaldybėje, 3 km į vakarus nuo Avilių II.

## Gyventojai

## Šaltiniai
Kalveliai (Marijampolis)

**Kalveliai** – kaimas Vilniaus rajono savivaldybėje, 1 km į vakarus nuo Marijampolio. Kalvelių seniūnaitija.

## Gyventojai

## Šaltiniai
Buivydžiai (reikšmės)

**Buivydžiais** vadinamos gyvenvietės:

* Joniškio rajone;
* Rokiškio rajone;
* Vilniaus rajone:
** Buivydžiai I,
** Buivydžiai II.
Buivydžiai (Joniškis)

**Buivydžiai** – kaimas Joniškio rajono savivaldybėje, 9 km į pietryčius nuo Skaistgirio, šalia kelio .

## Istorija

Pirmą kartą paminėti 1426 m. Livonijos-LDK sienos sutartyje, liko Ordino pusėje iki 1473 m.

|}

## Gyventojai

## Šaltiniai
Eimutis Žvybas

**Eimutis Žvybas** (g. 1957 m. Panevėžio rajonas) – Lietuvos vadybininkas, buvęs Panevėžio kineskopų gamybos AB „Ekranas“ vadovas.

## Biografija
Baigė Ramygalos vidurinę mokyklą, vėliau Kauno technikos universitetą.
1990-2006 m. Eimutis Žvybas buvo Panevėžio bendrovės „Ekranas“ generalinis direktorius. Karjerą bendrovėje pradėjo 1980 m. paprastu inžinieriumi, vėliau dirbo cecho viršininku, vyriausiuoju gamyklos inžinieriumi. 2006 m. balandį dėl ypač sudėtingos situacijos tradicinių kineskopų rinkoje buvo priverstas inicijuoti AB „Ekranas“ bankroto procesą.

Iki 2007 m. vienas pagrindinių dienraščio „Panevėžio balsas“ bendrovės akcininkų (kitas akcijų paketų valdytojas – Aydinas Gizas).

E. Žvybas buvo išrinktas KTU Panevėžio instituto tarybos pirmininku. Su Aydin Giz buvo įkūręs Labdaros ir paramos fondą, kuris kelerius metus buvo pagrindinis Panevėžio jaunimo renginių rėmėjas.

Lietuvos ūkio partijos kandidatas į 1996 metų Seimą.

E. Žvybas vedęs; žmona Aldona, sūnūs Audrius, advokatų kontoros „GLIMSTEDT Bernotas ir partneriai“
asocijuotasis partneris, advokatas, ir Ramūnas.

Moka anglų bei rusų kalbas.

## Apdovanojimai
* 2000 m. liepos 1 d. apdovanotas LDK Gedimino ordino medaliu

## Išnašos
Ingrida Gelminauskienė

**Ingrida Gelminauskienė** (g. 1969 m. gruodžio 27 d. Šiauliuose) – vadybininkė.

## Biografija
1977–1988 m. mokėsi Šiaulių 5-ojoje vidurinėje mokykloje. 1988–1992 m. studijavo Valstybinėje teatro ir muzikos akademijoje, 1997–1999 m. Tarptautinio verslo mokykloje prie VU Ekonomikos fakulteto (VU TVM).

1988–1993 m. Akademinio dramos teatro aktorė, 1993–1998 m. UAB „R. R. W. Medical trade” vedėja, Kosmetikos padalinio vadovė, 1998–1999 m. UAB „Nordija“ importo vadybininkė, 2000–2005 m. UAB „Oriflame kosmetika“ generalinė direktorė, nuo 2005 m. vidurio UAB „BCH Retail“ (didžiausios Baltijos šalyse veikiančios įmonių grupės „Baltic Cosmetic Holding Retail”, kuriai priklauso ir 14 m. Lietuvoje veikiantis plačiausias kosmetikos bei parfumerijos parduotuvių tinklas "Sarma“) generalinė direktorė Baltijos šalims, SIA „Douglas Baltic" valdybos pirmininkė.

Vyras Simonas (g. 1968 m.), nekilnojamojo turto vadybininkas.

## Šaltiniai
Kalveliai (Radviliškis)

**Kalveliai** – kaimas Radviliškio rajono savivaldybėje, už 7 km nuo Baisogalos.

## Gyventojai

## Šaltiniai
Buivydžiai (Rokiškis)

**Buivydžiai** – kaimas Rokiškio rajono savivaldybėje, 5 km į pietryčius nuo Pandėlio.

## Istorija

|}

## Gyventojai

Buivydžių kaimo šnektą 1903 m. aprašė prancūzų kalbininkas Roberas Gotjo. Tai labai retas atvejis, kai vakarų Europos kalbininkas aprašė mažo Lietuvos kaimo šnektą.

## Šaltiniai
Marijampolis (reikšmės)

**Marijampoliu** vadinamos gyvenvietės:

* Lietuvoje:
** Anykščių rajone;
** Ignalinos rajone;
** Pakruojo rajone;
** Ukmergės rajone;
*** Vilniaus rajone:
**** Marijampolio seniūnijoje;
**** Paberžės seniūnijoje;
**** Riešės seniūnijoje.
* Lenkijoje ():
** Marijampolis (Palenkės Bialos apskritis).
* Baltarusijoje:
** Varanavo rajone.
Marijampolis (Anykščiai)

**Marijampolis** – kaimas Anykščių rajono savivaldybėje, 2 km į šiaurės vakarus nuo Pienionių. Stūkso Marijampolio piliakalnis.

## Gyventojai

## Šaltiniai
Marijampolis (Ignalina)

**Marijampolis** – kaimas Ignalinos rajono savivaldybėje, 1,5 km į pietvakarius nuo Didžiasalio, Birvėtos kairiajame krante, piečiau Dumblio ežero. Sunykęs.

## Etimologija
Pavadinimas kilęs iš vardo *Marijonas* ar *Marija* ir  ʻmiestas; tvirtovėʼ.

## Istorija
XX a. pr. buvo užusienis Švenčionių apskrities Tverečiaus valsčiuje.

Sovietmečiu priklausė Dysnos apylinkei.

## Gyventojai

## Šaltiniai
Didieji Medininkai

**Didieji Medininkai** – kaimas Vilniaus rajono savivaldybėje, 3 km nuo Šumsko. 

## Gyventojai

## Šaltiniai
Medininkai (Jurbarkas)

**Medininkai** – kaimas Jurbarko rajono savivaldybėje, 4 km į rytus nuo Šimkaičių, dešiniajame Bebirvyčio krante.
 

## Gyventojai


Medininkai (Jurbarkas), ženklas prie šimtmečio ąžuolų.JPG|Ženklas prie pasodintų Lietuvos 100-mečio ąžuolų
Medininkai (Jurbarkas), ūkis.JPG|Žvyrkelis pro ūkį


## Šaltiniai
Medininkai (Kretinga)

**Medininkai** – kaimas Kretingos rajono savivaldybės šiaurėje, 8 km į šiaurę nuo Grūšlaukės. Buvusi Medininkų geležinkelio stotis. Šiaurinė kaimo dalis yra Skuodo rajone.

### Gyventojai

## Šaltiniai
Nykštukinė planeta

**Nykštukinė planeta** – dangaus kūnas, kuris:
* sukasi apie Saulę,
* turi pakankamą masę, kad jo paties gravitacija nugalėtų kieto kūno jėgas, taigi jis įgautų hidrostatinę pusiausvyros (beveik sferinę) formą,
* *nėra* dominuojantis kūnas savo orbitoje,
* nėra palydovas. 

Būtent dėl punkto *„nėra dominuojantis kūnas savo orbitoje“* ilgą laiką planeta laikytas Plutonas buvo pervadintas nykštukine planeta, kadangi pastarojo orbita kertasi su Neptūno.

Nykštukinės planetos apibrėžimas patvirtintas Tarptautinės astronomų sąjungos 2006 m. rugpjūčio 24 d.

## Nykštukinės planetos

Tarptautinė astronomų sąjunga nutarė, kad dar nepavadinti transneptūniniai objektai, kurių absoliutusis ryškis nesiekia +1, bus laikomi nykštukinėmis planetomis. Yra žinomi tik 2 tokie objektai: Makemakė ir Haumėja.

Iki 2008 m. TAS klasifikavo 5 dangaus kūnus kaip nykštukines planetas. Du iš jų buvo stebėti tiesiogiai (Cerera ir Plutonas), o kitų (Eridė, Haumėja ir Makemakė) buvimas buvo nustatytas netiesiogiai.

# Cerera – atrasta 1801 m. sausio 1 d. Prieš priskiriant ją asteroidų klasei, pusę amžiaus buvo laikyta planeta. Nykštukinių planetų klasei priskirta 2006 m. rugsėjo 13 d.
# Plutonas – atrastas 1930 m. vasario 18 d. 76 metus buvo laikomas planeta. 2006 m. rugpjūčio 24 d. priskirtas nykštukinių planetų klasei.
# Eridė – atrasta 2003 m. spalio 21 d. Spaudos pavadintas „dešimtąja planeta“. 2006 m. rugsėjo 13 d. priskirta nykštukinių planetų klasei.
# Makemakė – atrasta 2005 m. kovo 31 d. 2008 m. liepos 11 d. priskirta nykštukinių planetų klasei.
# Haumėja – atrasta 2004 m. gruodžio 28 d. 2008 m. rugsėjo 17 d. priskirta nykštukinių planetų klasei.

Tikimasi atrasti dar bent 40 nykštukinių planetų ir dar apie 200, kai bus ištirta Koiperio-Edžvorto juosta. Manoma, kad tokių objektų turėtų būti apie 2000, jei būtų ieškoma ir už Koiperio-Edžvorto juostos. Klausimas dėl nykštukinių planetų kitose planetų sistemose dar nebuvo spręstas. Nepaisant to, jos nebūtų laikomos planetomis.

Iki 2015 m. nykštukinės planetos nebuvo aplankytos tarpplanetinių erdvėlaivių. Tai pakito, kai 2015 m. kovo 6 d. „Dawn“ erdvėlaivis pradėjo skrieti orbita aplink Cererą. 2015 m. liepos 14 d. erdvėlaivis „New Horizons“ praskriejo pro Plutoną ir jo 5 palydovus. „Dawn“ taip pat tyrinėjo buvusią nykštukinę planetą Vestą.

## Taip pat skaitykite
* Mažieji Saulės sistemos kūnai

## Išnašos
Paberžė (reikšmės)

**Paberže** yra vadinamos šios gyvenvietės:

* Anykščių rajone;
* Jonavos rajone;
* Kaišiadorių rajone;
* Kėdainių rajone;
* Molėtų rajone;
* Šalčininkų rajone;
* Širvintų rajone;
* Trakų rajone;
* Ukmergės rajone;
* Utenos rajone;
* Vilniaus rajone;
* Zarasų rajone:
** Dusetų seniūnijoje,
** Turmanto seniūnijoje.
Paberžė (Jonava)

**Paberžė** – kaimas Jonavos rajono savivaldybėje, tuojau į šiaurės vakarus nuo Šilų, prie Paberžės upelio. Šiluose, už Paberžės upelio (Lokio intako), yra Paberžės piliakalnis.

## Gyventojai

## Šaltiniai
Marijampolis (Riešė)

**Marijampolis** – buvęs kaimas Vilniaus rajono savivaldybėje, 2 km į šiaurės rytus nuo Didžiosios Riešės, apima kelias sodybas Kalino kaimo šiauriniame pakraštyje. Šiaurėje supamas Verkių miško, o rytuose ribojasi su Šilinės viensėdžiu.

2025 m. kaimas panaikintas, jo teritorija priskirta Kalino kaimui (5,03 ha).

## Gyventojai

## Šaltiniai
Paberžė (Molėtai)

**Paberžė** – kaimas Molėtų rajono savivaldybėje.

## Istorija

1908 m. vienkiemis užrašytas juodraštinėje Balninkų bažnyčios priešvedybinių apklausų knygoje.

## Gyventojai

## Šaltiniai
Paberžė (Turmantas)

**Paberžė** – viensėdis Zarasų rajono savivaldybėje, 10 km nuo Kimbartiškės. 

## Gyventojai

## Šaltiniai
Vadybininkas

**Vadybininkas** (žargon. *menedžeris*, nuo ) – vadovaujančias pareigas organizacijoje einantis asmuo. Tai nebūtinai organizacijos vadovas; vadybininkai vadovauja ir tam tikrai veiklos sričiai, struktūriniam padaliniui ar vienetui. Vadybininkas yra verslo ar kitokios veiklos organizavimo bei administravimo arba vadybos specialistas.

Pakėlimas į vadybininko (vadovaujančias) pareigas yra laikomas paaukštinimu; į tokias pareigas skiriami daugiau generalistai, o ne specialistai, turintys vadybos, organizacinių (su)gebėjimų, greitos orientacijos, galintys koordinuoti ne vieno asmens veiklą organizacijoje.

## Nuorodos
* Andriuškevičienė D. ir kt. (2003) Vadovai ir vadybininkai. Dvikalbis aiškinamasis žodynėlis
Riešė (reikšmės)

**Rieše** vadinama:

* gyvenvietės Vilniaus rajone:
** Riešės seniūnijoje;
** Sudervės seniūnijoje;
** Didžioji Riešė;
** Mažoji Riešė,
** Verkių Riešė;
* Riešės ežeras;
* Neries intakas.
Mažoji Riešė

**Mažoji Riešė** – kaimas Vilniaus rajono savivaldybėje, 2 km į vakarus nuo Riešės, 1 km į šiaurę nuo Bendorių, prie Riešės upelio. Garsėja žirgų sportu, yra kelios žirgų sporto bendrovės (didžiausia – „Vilniaus Žirgynas“). Riešės slėnio šlaite stūkso Mažosios Riešės piliakalnis.

Mažąją Riešę aptarnauja 87 maršruto autobusas (Mažosios Riešės st.).

## Istorija

Buvęs viensėdis, 2025 m. paskelbtas kaimu.

## Gyventojai

## Šaltiniai
Bukaučiškės II

**Bukaučiškės II** – kaimas Alytaus rajono savivaldybėje, 4 km nuo Rimėnų, pietiniame Didžiulio ežero krante. Stovi Bukaučiškių koplyčia, yra Bukaučiškių dvaro liekanos.

## Istorija
1607 metais Bukaučiškių kaimas buvo vadinamas *Bychovčiški* arba *Podavgi*. XVII a. pab. įkurtas Bukaučiškių dvaras. 1930 m. tą dvarą gavo kunigas Vladas Mironas, Bukaučiškės tapo svarbiu kultūriniu centru. 

Išlikusi Bukaučiškių (Daugų) geležinkelio stotis, stovėjusi prie geležinkelio Alytus–Varėna. Vėliau šiame pastate veikė mokykla.

## Gyventojai

### Žymūs žmonės
* Bukaučiškėse gyveno Nepriklausomybės akto signataras Vladas Mironas (1880–1953).

## Šaltiniai
Keila

**Keila** () – miestas šiaurės vakarų Estijoje, į pietvakarius nuo Talino, prie Keilos upės. Geležinkelio mazgas. Maisto ir lengvoji pramonė. Lengvoji ir maisto pramonė. Išlikęs dvaras.

Už 14 km į vakarus nuo miesto veikia pagrindinis Estijos karinis Amari aerodromas.

## Istorija
Keila įkurta 1241 m. Miesto teises gavo 1938 m.

## Sportas
* Keila JK futbolo klubas.
* Keilos futbolo stadionas.

## Miestai partneriai

## Galerija

Keila jaamahoone03.jpg|
Keila kultuurikeskus.jpg|
Keila kirik 15-03-2012.jpg|
Keila kindlustatud elamu varemed.jpg|
Keila algkooli hoone.jpg|
Keila mõisa peahoone (Harjumaa Muuseum).jpg|
Loopealne Keilas 18-06-2012.jpg|
Liivaaugu tamm.jpg|


## Šaltiniai

## Nuorodos
* Miesto oficiali svetainė 
* Keilos dvaras
Geniai (Alytus)

**Geniai** – kaimas Alytaus rajono savivaldybėje, 5 km į šiaurės vakarus nuo Miklusėnų, prie kelio  pakeliui į Balbieriškį, kairiajame Nemuno krante. Seniūnaitijos centras. Veikia biblioteka, paštas (LT-64053).

## Istorija

Iki 1922 m. žemės reformos Genių vietoje buvo Sabališkių dvaras. Sabališkės žymimos ir XX a. tarpukario žemėlapiuose.

1950–1992 m. buvo „Tvirtovės“ kolūkio centrinė gyvenvietė. 1966 m. įkurtas paštas, medicinos punktas (1958 m.), pradinė mokykla, biblioteka (1959 m.), kultūros namai (1962 m.). XXI a. pradžioje veikė Genių mokykla (Ūdrijos pagrindinės mokyklos skyrius), vėliau uždaryta.

## Gyventojai

## Šaltiniai
Geniai (Biržai)

**Geniai** – viensėdis Biržų rajono savivaldybėje, 10 km nuo Parovėjos, Latvijos pasienyje. 

## Gyventojai

## Šaltiniai
Arūnas Šikšta

**Arūnas Šikšta** (1968 m. kovo 23 d. Telšiuose – 2021 m. spalio 30 d. Vilniuje) – lietuvių vadybininkas, buvęs AB „TEO LT“, didžiausios Lietuvoje integruotų telekomunikacijų, IT ir televizijos paslaugų teikėjos, vadovas.

## Biografija
1995 m. Klaipėdos universiteto Gamtos mokslų fakultete baigė vadybą.
Vienos ekonomikos ir verslo universiteto verslo administravimo magistras (2009 m.). Studijavo Danijos Herningo institute ir Norvegijos vadybos institute, stažavosi JAV: Senate Vašingtone ir korporacijoje „McDonalds“ Burlingtone; taip pat Olandijos banke „Rabobank Nyderland“, mokėsi pagal įmonės „DC Gardner“ mokomąją programą Londone.
 
1992–1993 m. Atviros Lietuvos Fondo programų koordinatorius. 1993–1996 m. Lietuvos ir Olandijos UAB „Seceurtronics Technicom“ vykdantysis direktorius. 1996–1997 m. AB „Lietuvos žemės ūkio bankas“ Rinkodaros departamento direktorius.
1997–1999 m. „AS Hansapank“ (Estija) Užsienio ryšių ir tinklo departamento Lietuvos projekto vadovas.

1999-2001 m. birželio AB banko „Hansabankas“ valdybos pirmininkas. 2001-2003 m. lapkričio AB banko „Hansa-LTB“ valdybos pirmininkas ir „Hansabank Group“ (Estija) valdybos narys. 2004-2013 m. „TEO LT“ generalinis direktorius. Nuo 2017 m. UAB FMG LT direktorius.

Komisijos valstybės valdomų įmonių reformos įgyvendinimo klausimams spręsti (Lietuva) pirmininkas.

## Šeima
Tėvai Jadvyga ir Vytautas Šikštos gyvena Telšių rajono Luokės miestelyje. Su pensininkais tėvais gyvena jaunesnysis brolis Žydrūnas, užsiimantis šeimos žemių valdymu.

Žmona Jolanta Vilniaus dailės akademijoje yra baigusi kostiumų dizaino studijas. Dukra Julija. Sūnus Arnoldas. Arūno Šikštos šeima gyvena Vilniuje, Antakalnyje.

## Apdovanojimai
* 2005 m. Verslo šlovės galerijos laureatas.

## Išnašos

## Nuorodos
* Biografija  (TEO LT)
* 
* TEO palikęs A. Šikšta – vienas geriausiai apmokamų vadovų Lietuvoje (papildyta)
Geniai (Pagėgiai)

**Geniai** (arba ***Grubiai***) – kaimas Pagėgių savivaldybėje, 2 km į šiaurės rytus nuo Piktupėnų, dešiniajame Kreivės upelio krante. Pro kaimą eina Radviliškio–Pagėgių geležinkelis, yra buvusi Genių geležinkelio stotis.

## Etimologija

Geniai – asmenvardinis vietovardis, kilęs nuo pavardės *Genys*.

## Istorija

XX a. šalia kaimo nutiestas Pagėgių–Lauksargių geležinkelis.

## Gyventojai

## Šaltiniai
Geniai (Radviliškis)

**Geniai** – kaimas Radviliškio rajono savivaldybėje, 2,5 km į vakarus nuo Vadaktų, 12 km į pietus nuo Sidabravo. Šalikelėje stovi akmeninis paminklas Vytautui Didžiajam, pastatytas 1930 m. Užrašas ant jo skelbia: „1930 m. Vytautas Didysis 500 m. paminėti“. Paminklas prastos būklės. Gretimame lauke auga saugomas Genių ąžuolas.

## Gyventojai

## Šaltiniai
Geniai (Tauragė)

**Geniai** – kaimas Tauragės rajono savivaldybėje, Pagramančio RP, 4 km į pietvakarius nuo Pagramančio. Išsidėstę Jūros upės dešiniajame krante. Kaime dunkso didelė ir išraiškinga atodanga.

Negausios kaimo sodybos, įsispraudusios tarp upės ir Tyrelio miško, ilga vora tęsiasi net penkis kilometrus. 1561 m. Jurbarko valsčiaus inventoriuje nurodyta, kad šios „prastos“ žemės vietovėse *Ilgoji dirvelė, Patyrelio medynė, Upylos intaka* priklauso jo didenybės karaliaus pavaldiniui Geniui Dargvilaičiui, kitur vadinamam tiesiog Geniu. Šis senoviškas asmenvardis ilgainiui tapo vietovardžiu. Geniuose nuo seno trūko erdvės, tad kaimas niekada nebuvo didelis. 1923 m. jame surašyti 8 ūkiai ir 43 gyventojai. 2009 m. tebestovėjo 9 sodybos, bet jose gyveno tik 14 žmonių.

## Geografija

Ties Geniais Jūra staigiai sukasi kairėn ir skalauja stačią atodangą. Ji įspūdingai aukšta – apie 24 m, ir gana ilga – maždaug 160 m. Veikiamas erozijos yžius nuolat keičiasi, griūva versdamas upėn arčiausiai jo krašto augančius medžius. Atodanga – vertingas geologijos paminklas. Kelis kartus ją tyrinėję geologai nustatė, jog skerspjūvyje ryškūs devyni sluoksniai ir tarpsluoksniai. Kiekvienas jų susiklostė tam tikru geologiniu laikmečiu ir atspindi šių vietų – Karšuvos žemumos – beveik 200 000 metų geologinę praeitį. Viršutinis 3 m storio juostuoto molio (varvų) sluoksnis susidarė ištirpus paskutiniam ledynui ir šiose vietose išsiliejus marioms. Kasmet vandens nešamos sąnašos sugulė į sluoksnelius, kuriuos skaičiuojant galima padaryti išvadą, jog marios telkšojo ilgiau nei 70 metų. Žemiau, 3–6 m gylyje, byra rusvai pilkas moreninis priesmėlis. Šią moreną (nuogulas) paliko paskutinis ledynas, kuris iš Lietuvos galutinai pasitraukė maždaug prieš 13 000 metų. Įdomu, kad geologai priesmėlyje aptiko nemažai klinčių „apvalainukų“, kuriuos ledynas užgriebė, kai slinko dabartinės Baltijos jūros dugnu. Dar giliau slūgsantys sluoksniai aprašyti ties atodangos kraštu pastatytame informaciniame stende. Prie atodangos įrengta regykla

Kaime yra senas ąžuolas. Jis keroja maždaug 150 m nuo dešiniojo Jūros kranto, ant slėnio krašto, prie sunykusios Marozų sodybos. Medžio apimtis – 5,65 m, tad tai tikras gamtos paminklas.

## Gyventojai

## Galerija

GeniųĄžuolas.jpg|Genių ąžuolas
GeniųĄžuolas1.jpg|Genių ąžuolas


## Šaltiniai
Geniai (Varėna)

**Geniai** – kaimas Varėnos rajono savivaldybėje, 4 km į vakarus nuo Kibyšių. Praeina Kibyšių–Kudrėnų keliukas, šiaurėje prasideda Kibyšių miškas.

## Etimologija
Pavadinimas greičiausiai kilęs iš asmenvardžio *[[Genys#Pavardės|Genỹs]]*, suteikto pagal tokį pat paukščio pavadinimą.

## Istorija
XIX a. pab. Geniai pateko į Seinų apskritį, Kudrėnų valsčių, Liškiavos parapiją.

## Gyventojai

## Šaltiniai
Nijolė Dumbliauskienė

**Nijolė Dumbliauskienė** (g. 1946 m. balandžio 6 d. Ryliškiuose, Utenos rajonas) – vadybininkė, Lietuvos ir Utenos rajono savivaldybės politinė bei visuomenės veikėja.

## Biografija
1968 m. baigė Kauno politechnikos institutą, inžinierė – technologė.

1990–2006 m. vieno didžiausių Baltijos šalyse tekstilės gamintojų, AB „Utenos trikotažas“ generalinė direktorė. Nuo 2006 m. pensininkė.

2003–2007 m. Liberalų demokratų partijos sąraše, 2007–2011 m. Lietuvos socialdemokratų partijos Utenos rajono skyriaus sąraše ir nuo 2011 m. Utenos rajono savivaldybės tarybos narė.

1995–2005 m. Panevėžio pramonės ir amatų rūmų viceprezidentė, Utenos rajono bendruomenės fondo valdybos narė. Sutuoktinis Romualdas, vaikai Marius, Robertas.

## Įvertinimas
* 2001 m. Verslo šlovės galerijos laureatė;
* 2005 m. Utenos angelo statulėlė, už pagalbą ir paramą Utenos regiono bendruomenės fondui įsikurti bei pradėti vystyti savo veiklą.

## Šaltiniai